
into bank accounts’ 


Er mwyn mynd i'r afael ag allgau ariannol yn Ilwyddiannus mae sicrhau mynediad at 
gyfrifon banc yn hollbwysig. Mae tanwydd, yswiriant a chredyd ar gael yn rhatach 
i'r rheini sydd â chyfrif banc. Gall cyfrifon banc sylfaenol hefyd helpu i atal pobl rhag 
mynd i ormod o ddyled gan nad ydynt yn cynnig gorddrafft. 


Mae talu budd-daliadau'r wladwriaeth yn syth i gyfrifon banc wedi golygu bod mwy 
o bobl wedi agor cyfrif banc. Er hynny, mae tystiolaeth CAB yn dangos na all pawb 

agor cyfrif banc. Mae'r prosesau ar gyfer agor a chynnal cyfrifon banc, gan gynnwys 
cyfrifon sylfaenol, yn parhau i allgau pobl yn ariannol. Gallai hyn beryglu'r gwaith o 


gyflwyno'r diwygiadau i'r system Budd-daliadau Tai. 


Y Cefndir 

Mae oddeutu un cartref o bob 12 yn y 
DU heb gyfrif banc o unrhyw fath. 
Cafodd y diwydiant bancio ei annog i 
ddatblygu cyfrifon banc sylfaenol er 
mwyn cefnogi polisi'r llywodraeth o dalu 
budd-daliadau'n syth i gyfrifon. Ers mis 
Ebrill 2003, mae dros 1.5 miliwn o 
gyfrifon sylfaenol wedi cael eu hagor, ac 
mae 96 y cant o hawlwyr bellach yn 
derbyn eu budd-daliadau drwy daliad i 
gyfrif o ryw fath neu'i gilydd. 


Mae diwygiadau i'r system budd- 
daliadau tai, sydd yn cael eu treialu ar 
hyn o bryd mewn 18 ardal awdurdod 
lleol, ar gyfer cyflwyno lwfans tai lleol 
hefyd yn dibynnu ar fynediad at gyfrif 
banc, gan y bydd Budd-dal Tai fel rheol 
yn cael ei dalu i gyfrif banc y sawl sy'n ei 
hawlio. 


Mae tystiolaeth CAB yn dangos diffyg 
cydnawsedd rhwng polisi'r Llywodraeth 
ar dalu budd-daliadau'n syth i gyfrifon 
banc a rhai o arferion y diwydiant 


bancio. O ganlyniad i hynny nid oes gan 
lawer o'r bobl fwyaf ddiymgeledd 
fynediad at gyfrif banc, neu cânt eu 
cosbi'n annheg pan fyddant yn agor 
cyfrif. 


Y prif ganfyddiadau 

Bydd cleientiaid CAB yn wynebu 
problemau gyda dau brif beth wrth dalu 
budd-daliadau i gyfrifon banc: 


1. Agor cyfrif 

Mae cleientiaid CAB yn wynebu 
problemau difrifol iawn wrth geisio agor 
cyfrifon banc gan nad oes ganddynt bob 
amser dystiolaeth dderbyniol o bwy ydyn 
nhw a'u cyfeiriad. Rhaid i fanciau 
wirio'r rhain er mwyn cydymffurfio â'r 
ddeddfwriaeth gwyngalchu arian. 


Er bod y llywodraeth wedi cyhoeddi 
arweiniad ynghylch sut y gall pobl sydd 
wedi'u hallgâu'n ariannol brofi pwy 
ydyn nhw a'u cyfeiriad, gwêl cleientiaid 
CAB yn aml nad yw staff banciau'n 

fodlon dilyn yr arweiniad hwnnw. Dengys ein 
tystiolaeth mai'r bobl sy'n wynebu hyn gan 
amlaf yw carcharorion a ryddhawyd, pobl nad 
ydynt yn ddinasyddion y DU, pobl sy'n derbyn 
budd-daliadau a phobl ddigartref. 


Mae anawsterau eraill yn cynnwys: 

e Prin yw'r banciau sy'n hyrwyddo eu cyfrif 
sylfaenol, sy'n achosi problemau penodol i'r 
rheini sydd wedi'u hallgâu fwyaf gan nad 
oes ganddynt bob amser ddigon o hyder i 
holi am wybodaeth, neu efallai nad ydynt 
hyd yn oed yn gwybod bod cyfrifon banc 
sylfaenol yn bodoli. 


e Yn hytrach na chynnig cyfrif banc sylfaenol 
bydd rhai aelodau o staff banciau'n 
gwerthu cyfrifon a gwasanaethau nad 
ydynt o reidrwydd yn addas ar gyfer 
anghenion y cwsmeriaid. Mae hyn yn mynd 
yn groes i'r Cod Bancio, sy'n gosod safonau 
arferion bancio da, ac sydd bellach yn 
datgan y dylid cynnig cyfrif sylfaenol i 
rywun sy'n gofyn am un. 


e Er nad yw hi'n bosibl cael gorddrafft gyda 
chyfrif sylfaenol, dim ond ychydig o fanciau 
sy'n fodlon agor cyfrif i bobl sydd mewn 
dyled. O ganlyniad i hynny ni allant reoli eu 
hincwm nac ad-dalu credydwyr. 


e Gwêl pobl fod cyfnodau hir o oedi wrth 
agor cyfrifon sylfaenol gyda rhai banciau, 
gan fod y prosesau perthnasol yn cael eu 
cyflawni'n ganolog yn hytrach nag mewn 
canghennau lleol. Gall oedi o'r fath olygu 
bod pobl heb incwm am hyd at sawl 
wythnos. 


* Ambell waith bydd banciau'n uwchraddio 
cyfrifon sylfaenol i gyfrifon cyfredol llawn 
gyda gorddrafftiau pan nad yw hyn o 
reidrwydd er budd gorau'r unigolyn dan 
sylw. 


2. Defnyddio cyfrif 

Awgryma tystiolaeth CAB nad yw mynediad at 
fancio'n ddigon i ddod â phobl at y brif ffrwd 
ariannol; mae cynllun a nodweddion cyfrifon 
sylfaenol a chyfredol yn bwysig hefyd. 


e Caiff banciau dynnu arian allan o gyfrifon 


Dywedodd CAB yn Ne Orllewin 
Cymru fod menyw a fu â chyfrif 
cynilo gyda'i banc ers 32 
mlynedd wedi synnu pan 
ddywedwyd wrthi fod yn rhaid 
iddi brofi pwy oedd hi a'i 
chyfeiriad er mwyn agor cyfrif 
newydd gyda'r un banc. Ni 
fyddai'r banc yn derbyn 
tystysgrifau priodas a geni'r 
cleient fel prawf o bwy oedd hi, 
ac nid oedd ganddi basport, 
cardiau credyd na thrwydded 
yrru. Serch hynny, awgrymodd y 
banc ei bod yn gwneud cais am 
gerdyn credyd yn lle hynny, er 
nad oedd gan y cleient 
ddiddordeb mewn benthyg 
arian. 


Dywedodd CAB yn Swydd Efrog 
fod cleient wedi gwneud cais i 
agor cyfrif banc ym mis 
Tachwedd 2004 ond nad oedd y 
cyfrif wedi'i agor tan fis 
Chwefror 2005. Mae'r oedi hwn 
wedi achosi anhwylustod mawr, 
gan fod y cleient wedi gorfod 
teithio i ‘siop un stop’ canol 
dinas y cyngor er mwyn 
cyfnewid ei siec Budd-dal Tai am 
arian. 


Dywedodd CAB yn Swydd 
Amwythig eu bod wedi 
cynghori cleient i agor cyfrif 
banc sylfaenol gyda'r unig fanc 
yn ei phentref. Serch hynny, 
gwrthodwyd y cleient gan nad 
oedd ganddi basport na 
thrwydded yrru i brofi pwy 
oedd hi. 


sylfaenol a chyfredol i dalu dyledion eraill 
i'r banc heb edrych ar amgylchiadau'r 
cwsmer yn gyntaf. Hawl adfer costau yw 
hyn, ac ni chyfyngir ar faint y caiff y banc ei 
gymryd. Mae goblygiadau mawr yn perthyn 
i'r arfer hwn, yn enwedig pan fydd Budd- 
dal Tai'n cael ei dalu i gyfrif, oherwydd y 
gallai arwain at ôl-ddyledion rhent neu hyd 
yn oed droi rhywun allan o'i gartref. 


Gall y costau a godir gan fanciau am 
eitemau fel debyd uniongyrchol sydd wedi 
methu hefyd arwain at galedi sylweddol. 
Mae'r rhan fwyaf o fanciau hyd yn oed yn 
codi ar gyfrifon sylfaenol, rhwng £15 a £39 
anferthol, os bydd debyd uniongyrchol yn 
methu. Gallai cost o £39 am ddebyd 
uniongyrchol sydd wedi methu, olygu bod 
gan rywun sy'n derbyn lwfans ceisio gwaith 
lai nag £20 yr wythnos ar ôl. 


Mae rhai banciau'n darparu gwasanaeth 
salach i'r rheini sydd â chyfrif sylfaenol, gan 
gymryd hyd at 10 diwrnod i glirio siec drwy 
rai cyfrifon banc sylfaenol. Mae banciau 
eraill yn rhwystro'r rheini sydd â chyfrif 
sylfaenol rhag codi arian dros gownteri 
canghennau banc. 


Dylai pob banc adolygu eu cyfrifon banc 
sylfaenol drwy eu cymharu â'r egwyddorion 
canlynol: 


peidio â defnyddio sgôr credyd 

dylid agor cyfrifon yn y fan a'r lle, ar yr 
amod bod gan y cwsmer dystiolaeth 
dderbyniol o bwy ydyn nhw 

ni ddylai banciau arfer eu hawl i adfer 
costau o gyfrifon banc sylfaenol 

dylid gosod y costau a godir am ddebyd 
uniongyrchol ac archebion sefydlog sydd 
wedi methu ar lefel a bennir gan Dasglu 
Cynhwysiant Ariannol y llywodraeth 
darparu clustogfa gorddrafft o £10 

dylid darparu mynediad at gyfrifon dros 
gownteri swyddfa'r post, peiriannau twll- 
yn-y-wal a chownteri canghennau banciau 
dylai'r amser a gymerir i glirio taliadau siec i 
gyfrifon fod yr un fath â'r hyn a geir ar 
gyfer cyfrifon cyfredol y banc. 


Dylai'r Cod Bancio fynnu bod banciau yn: 


arddangos gwybodaeth am gyfrifon banc 

sylfaenol mewn canghennau banc 

dweud wrth gwsmeriaid y gwrthodwyd agor cyfrif ar eu cyfer pam y cawsant eu 
gwrthod, a'r hyn y mae angen iddynt ei wneud er mwyn datrys y sefyllfa 

agor cyfrif banc sylfaenol pan ddarperir tystiolaeth adnabod dderbyniol, a'i 
sefydlu cyn pen 10 diwrnod gwaith fan bellach 

stopio arfer eu hawl i adfer costau dyledion eraill i'r banc o gyfrifon sylfaenol 
dilyn arweiniad ynghylch sut y dylid uwchraddio cyfrifon sylfaenol, a'r dulliau 
diogelu y dylid eu rhoi ar waith. 


Yn ogystal â hynny, rydym hefyd yn argymell: 


Cynhyrchu un rhestr o ddogfennau adnabod derbyniol a phrawf derbyniol o 
gyfeiriad, gan ddefnyddio arfer gorau sydd eisoes i'w weld. Rhaid i hyn gynnwys 
llythyrau hawl i gael Budd-dal Tai, dogfennau teithio swyddogol y Swyddfa 
Gartref a thrwyddedau preswylio. Dylai holl staff y gangen gael gwybod am y 
rhestr hon. 

Dylai pawb sydd â chyfrif cyfredol allu codi arian dros y cownter mewn 
Swyddfeydd Post. 

Dylai'r Swyddfa Masnachu Teg ymchwilio i lefel y costau a godir am ddebyd 
uniongyrchol sy'n methu ar gyfrifon banc sylfaenol er mwyn sicrhau nad yw'r 
costau'n anghymesur ond eu bod yn adlewyrchu'r costau a geir gan y banciau. 
Ni ddylid cyflwyno'r diwygiadau i'r system Budd-daliadau Tai yn genedlaethol cyn 
datrys yr anawsterau a geir wrth agor a defnyddio cyfrifon banc ar gyfer talu 
lwfans tai lleol. 

Dylai'r Tasglu Cynhwysiant Ariannol gomisiynu adroddiad i amlinellu'r achos 
busnes i fanciau fynd ati'n weithredol i gynnig cyfrifon banc i bobl sy'n derbyn 
incwm isel. 


; p A - Cyhoeddwyd gan Cyngor Ar Bopeth 
Mae'r adroddiad llawn, 'Banking 115-123 Pentonville Road, Llundain N1 9LZ 


benefits', ar gael am £6.00 (gan Ffôn: 020 7833 2181 Ffacs: 020 7833 4371 


gynnwys postio). I archebu eich copi, | www-citizensadvice.org.uk 
S a m Cyngor Ar Bopeth yw enw gweithredu Cymdeithas 
anfonwch eich enw a'ch cyfeiriad a 
3 Ê Genedlaethol y Canolfannau Cyngor Ar Bopeth 
siec yn daladwy i Cyngor Ar Bopeth, Rhif cofrestru'r elusen 279057 


yo Cyngor Ar Bopeth, Myddelton Mae'r wybodaeth a gynhwysir yn y daflen hon yn gywir ar y 


House, 115-123 Pentonville Road, dyddiad a ddangosir isod, ond ni ddylid ei chymryd fel datganiad 


Llundain N1 9LZ. llawn o'r gyfraith. 
Hawlfraint lonawr 2006 Cyngor Ar Bopeth. 


